APROBACIÓN DEFINITIVA DA MODIFICACIÓN DAS BASES DE EXECUCIÓN DO ORZAMENTO MUNICIPAL
ADMINISTRACIÓN LOCAL — Municipal — Cambados (Presupostos e cadros de persoal, 08/11/2023)

Expediente: 3753/2023 Título: MODIFICACIÓN DAS BASES DE EXECUCIÓN DO ORZAMENTO MUNICIPAL O Pleno desta Corporación, en sesión ordinaria celebrada o día 28 de setembro de 2023, acordou a aprobación inicial do expediente de modificación das bases de execución do orzamento municipal exercicio 2023 (expt.2753/2023). Non téndose presentado alegacións durante o prazo de exposición ao público, considérase o mesmo aprobado definitivamente e en cumprimento do que dispón o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, publícase o mesmo para xeral coñecemento. A) Modificación do apartado 2 da Base 9 quedando a redación como segue: (.) 2.— Decláranse ampliables as seguintes aplicacións orzamentarias: (.)” B) Modificación do apartado III. h) da Base 18, quedando a súa redación como segue: III. Recoñecemento e liquidación de obrigas: (…) h) Nos contratos menores, ademais dos requisitos establecidos pola lexislación de contratación pública, deberá en todo caso realizarse a correspondente proposta de gasto polo órgano xestor dos servizos correspondentes (en modelos normalizados elaborados pola Intervención municipal), na que constará como mínimo a motivación da necesidade do contrato, identificación do provedor, a descrición da prestación solicitada, número de unidades solicitadas e o importe total. Deberá certificarse por Intervención a existencia de crédito orzamentario adecuado e suficiente (mediante documento contable RC) e tralo cal se procederá a aprobación do gasto polo órgano competente. Posteriormente, se incorporará ó expediente a factura regulamentaria para a súa tramitación e aprobación. Nos contratos menores de obras deberá estarse ao disposto nas disposicións específicas para estes contratos na lexislación de contratación pública así como na lexislación urbanística aplicable. En particular, cando sexa requirido polas disposicións vixentes en atención á natureza das obras a executar, deberá existir o correspondente proxecto e deberá constar no expediente Informe técnico do departamento de urbanismo e obras sobre o cumprimento por parte do proxecto da normativa urbanística e sectorial, así como do planeamento en vigor. No suposto de obras públicas municipais que non precisen de proxecto pero cuxo obxecto se atope entre algún dos actos recollidos no artigo 142.2 b), c), d), e), f), h), i) da Lei 2/2016, do 10 de febreiro, do solo de Galicia, deberá constar así mesmo no expediente de contratación o Informe técnico do departamento de urbanismo e obras municipal do cumprimento da normativa urbanística e sectorial, así como do planeamento en vigor.” C) Modificación dos apartados 2 e 3 da Base 26 quedando a redación como segue: (.) 2.— Respecto das retribucións por servizos extraordinarios realizados fora da xornada normal de traballo (gratificacións / horas extraordinarias), estarase ao disposto na normativa de aplicación e no Acordo Regulador do persoal funcionario e Convenio Colectivo do persoal laboral ó servizo do Concello de Cambados. Para ter dereito á compensación será necesario informe previo expedido polo Concelleiro delegado ou responsable do respectivo servizo, que acredite a efectiva realización dos traballos extraordinarios, especificando os días ou período de prestación dos mesmos e número de horas extraordinarias realizadas e motivando a necesidade de tales servizos así como da imposibilidade da compensación en tempo de descanso. O recoñecemento da obriga efectuarase mediante Resolución da Alcaldía. A súa contía calcularase conforme as táboas recollidas no Acordo Regulador do persoal funcionario e Convenio Colectivo do persoal laboral ó servizo do Concello de Cambados, que serán obxecto de actualización e incremento nos mesmos termos que o previsto, en cada ano, para a restantes retribucións. As obrigas recoñecidas por este concepto non poderán exceder o límite global máximo sinalado no artigo 7.2, c) do Real Decreto 861/1986, do 25 de abril, polo que se establece o réxime das retribucións dos funcionarios de Administración Local e en todo caso deberá existir crédito na vinculación xurídica de acordo co establecido no número 6 das presentes bases.3.— Respecto dos complementos de produtividade, a distribución e aplicación dos mesmos realizarase por resolución da Alcaldía aplicando os criterios de distribución que previamente aprobe o Concello Pleno. Prevese expresamente a súa concesión para: a) A compensación ao persoal que se designe nos supostos de nomeamentos accidentais por substitucións do/a Secretario/a, Interventor/a e Tesoureiro/a. A asignación deste complemento de produtividade farase de maneira individualizada e xustificada en función do número de días nos que efectivamente se actúe por este persoal en substitución dos habilitados nacionais e cuantificarase pola diferenza integra entre o complemento de destino e complemento específico do seu posto de traballo e o correspondente ao posto de habilitación nacional para o cal son nomeados accidentalmente. b) A compensación ao persoal que durante a Festa do Albariño realice un maior esforzo e rendemento no desempeño das súas funcións e cando se vexan incrementadas de maneira exponencial as súas tarefas. A percepción deste complemento precisará dunha Proposta da Alcaldía ou concellería responsable, xustificando as necesidades concorrentes que demanden con carácter temporal a encomenda de novas tarefas ou funcións e/ou da maior carga que supoñan as mesmas, con obxecto de garantir o correcto funcionamento do servizo de que se trate. A referida proposta deberá conter a valoración económica proposta en función da maior carga que supoñan as tarefas encomendadas e o grupo de titulación do persoal que as realiza. As obrigas recoñecidas por este concepto non poderán exceder o límite global máximo sinalado no artigo 7.2, b) do Real Decreto 861/1986, do 25 de abril, polo que se establece o réxime das retribucións dos funcionarios de Administración Local e en todo caso deberá existir crédito na vinculación xurídica de acordo co establecido no número 6 das presentes bases.” Contra a aprobación definitiva da modificación poderá interpoñerse directamente recurso contencioso–administrativo na forma e prazos que establecen as normas da devandita xurisdición, segundo o disposto no artigo 171 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A interposición do devandito recurso non suspenderá por si soa a efectividade do acordo impugnado. (Documento asinado electronicamente)